open-index/open-wikipedia-markdown huggingface dataset:
২০২৪–২৫ পাকিস্তান ত্রিদেশীয় সিরিজ

**২০২৪–২৫ পাকিস্তান ত্রিদেশীয় সিরিজ** ছিল একটি আন্তর্জাতিক ক্রিকেট সিরিজ যেটি ২০২২ সালের ফেব্রুয়ারি মাসে পাকিস্তানে অনুষ্ঠিত হয়। এটি স্বাগতিক দল পাকিস্তান, পাকিস্তান, নিউজিল্যান্ড এবং দক্ষিণ আফ্রিকা অংশগ্রহণে অনুষ্ঠিত একটি ত্রিদেশীয় সিরিজ ছিল এবং সিরিজের ম্যাচগুলো খেলা হয় একদিনের আন্তর্জাতিক (ওডিআই) হিসেবে। সিরিজটি ২০২৫ আইসিসি চ্যাম্পিয়ন্স ট্রফির আগে প্রস্তুতি হিসেবে ব্যবহৃত হয়।  এটি ২০০৪ সালের পর পাকিস্তান কর্তৃক আয়োজিত প্রথম ত্রিদেশীয় সিরিজ।

৮ই জানুয়ারি ২০২৫-এ, পাকিস্তান ক্রিকেট বোর্ড (পিসিবি) ত্রিদেশীয় সিরিজটি লাহোরের গাদ্দাফি স্টেডিয়াম এবং করাচির জাতীয় স্টেডিয়ামে স্থানান্তরিত করে। মূলত সিরিজটি	মুলতানের মুলতান ক্রিকেট স্টেডিয়ামে অনুষ্ঠিত হওয়ার কথা ছিল।

## দলীয় সদস্য

১৫ জানুয়ারি, অ্যানরিখ নরকিয়া পিঠের আঘাতের কারণে প্রতিযোগিতা থেকে বাদ পড়েন। ৩১ জানুয়ারি, নিউজিল্যান্ড সিরিজের জন্য জ্যাকব ডাফিকে দলে অন্তর্ভুক্ত করা হয়। ৫ ফেব্রুয়ারি, দক্ষিণ আফ্রিকা দল জেরাল্ড কোয়েটজিকে সিরিজের জন্য দলে অন্তর্ভুক্ত করা হয়, কিন্তু পরে আঁটসাঁট কুঁচকির কারণে তাকে বাদ দেওয়া হয়।

## ম্যাচ পরিচালনাকারী কর্মকর্তা
;ম্যাচ রেফারি
*  ডেভিড বুন

;মাঠ ও টেলিভিশন আম্পায়ার 

*  মাইকেল গফ 
*  রিচার্ড ইলিংওয়ার্থ
*  আহসান রাজা
*  আসিফ ইয়াকুব
*  রশিদ রিয়াজ
*  ফয়সাল আফ্রিদি 

## পয়েন্ট টেবিল

## ওডিআই সিরিজ
### ১ম ওডিআই

### ২য় ওডিআই

### ৩য় ওডিআই

## ফাইনাল

## তথ্যসূত্র

## বহিঃসংযোগ
* ক্রিকইনফোতে সিরিজের পাতা 

বিষয়শ্রেণী:২০২৫-এ পাকিস্তানি ক্রিকেট
বিষয়শ্রেণী:২০২৫-এ নিউজিল্যান্ডীয় ক্রিকেট
বিষয়শ্রেণী:২০২৫-এ দক্ষিণ আফ্রিকান ক্রিকেট
বিষয়শ্রেণী:২০২৪–২৫-এ আন্তর্জাতিক ক্রিকেট প্রতিযোগিতা
জোয়া হাসান

**জোয়া হাসান** একজন ভারতীয় শিক্ষাবিদ এবং রাষ্ট্রবিজ্ঞানী।

## কর্মজীবন
তিনি নতুন দিল্লির জওহরলাল নেহেরু বিশ্ববিদ্যালয়ের রাষ্ট্রবিজ্ঞানের অধ্যাপক এবং সামাজিক বিজ্ঞান স্কুলের (এসএসএস) ডিন ছিলেন। তিনি ২০০৬ থেকে ২০০৯ সাল পর্যন্ত জাতীয় সংখ্যালঘু কমিশনের সদস্য হিসেবে দায়িত্ব পালন করেন। তিনি জুরিখ, এডিনবার্গ এবং প্যারিসের মেইসন ডেস সায়েন্সেস ডি ল'হোম বিশ্ববিদ্যালয়ে ভিজিটিং প্রফেসর ছিলেন এবং সাসেক্স বিশ্ববিদ্যালয়ের ইনস্টিটিউট অফ ডেভেলপমেন্ট স্টাডিজ, বেলাজিওর রকফেলার সেন্টার এবং বার্লিনের সেন্টার ফর মডার্ন ওরিয়েন্টাল স্টাডিজে ফেলোশিপ অর্জন করেছেন। তিনি ইণ্ডিয়ান কাউন্সিল অফ সোশ্যাল সায়েন্স রিসার্চ, ফোর্ড ফাউণ্ডেশন, ডিএফআইডি, ইউনাইটেড নেশনস রিসার্চ ইনস্টিটিউট ফর সোশ্যাল ডেভেলপমেন্ট এবং অবজারভার রিসার্চ ফাউণ্ডেশনের গবেষণা প্রকল্পে কাজ করেছেন।

জোয়া হাসানের কাজ উত্তর ভারতের রাষ্ট্র, রাজনৈতিক দল, জাতিতত্ত্ব, লিঙ্গ এবং সংখ্যালঘুদের ওপর এবং উত্তর ভারতের সমাজের উপর দৃষ্টি নিবদ্ধ করেছে। তিনি উত্তর প্রদেশের রাজনীতিতে তাঁর যুগান্তকারী কাজের জন্য বেশি পরিচিত।

তিনি ভারতীয় মুসলিম এবং মুসলিম নারীদের সামাজিক ও শিক্ষাগত দিক নিয়েও ব্যাপক গবেষণা করেছেন।
## লেখা
জোয়ার পরিচিতির একটি কারণ তাঁর লেখা, উত্তর প্রদেশ নিয়ে তাঁর লেখা *ডমিনান্স অ্যাণ্ড মবিলাইজেশন: রুরাল পলিটিকস ইন ওয়েস্টার্ন উত্তর প্রদেশ* বিশেষ পরিচিত। এছাড়াও তিনি যেগুলি লিখেছিলেন তার মধ্যে আছে *কংগ্রেস আফটার ইন্দিরা: পলিসি, পাওয়ার অ্যাণ্ড পলিটিক্যাল চেঞ্জ* (১৯৮৪ - ২০০৯), *ডেমোক্রেসি অ্যাণ্ড দ্য ক্রাইসিস অফ ইনইক্যুয়ালিটি: কলেকশন অফ এসেজ*, *পলিটিক্স অফ ইনক্লুশন: কাস্টস, মাইনরিটিজ অ্যাফারমেটিভ অ্যাকশন*, *ডেমোক্রেসি ইন মুসলিম সোসাইটিজ: দ্য এশিয়ান এক্সপিরিয়েন্স* এবং *ইণ্ডিয়া'স লিভিং কন্স্টিটিউশন: আইডিয়াজ, প্র্যাকটিসেস, কন্ট্রোভার্সিস*।

## ব্যক্তিগত জীবন
জোয়া হাসান বিয়ে করেছিলেন ভারতীয় ইতিহাসবিদ এবং নতুন দিল্লির জামিয়া মিলিয়া ইসলামিয়া বিশ্ববিদ্যালয়ের প্রাক্তন উপাচার্য মুশিরুল হাসান (১৯৪৯ - ২০১৮)-কে।

## তথ্যসূত্র

বিষয়শ্রেণী:২০শ শতাব্দীর ভারতীয় শিক্ষাবিদ
বিষয়শ্রেণী:২০শ শতাব্দীর ভারতীয় নারী শিক্ষাবিদ
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:উত্তরপ্রদেশের লেখিকা
বিষয়শ্রেণী:ভারতের ইংরেজি ভাষার লেখক
বিষয়শ্রেণী:২১শ শতাব্দীর ভারতীয় শিক্ষাবিদ
বিষয়শ্রেণী:২১শ শতাব্দীর ভারতীয় নারী শিক্ষাবিদ
বিষয়শ্রেণী:২১শ শতাব্দীর ভারতীয় অ-কল্পকাহিনী লেখক
বিষয়শ্রেণী:২১শ শতাব্দীর ভারতীয় লেখিকা
বিষয়শ্রেণী:২০শ শতাব্দীর ভারতীয় অ-কল্পকাহিনী লেখক
বিষয়শ্রেণী:২০শ শতাব্দীর ভারতীয় লেখিকা
বিষয়শ্রেণী:উত্তরপ্রদেশের পণ্ডিত
বিষয়শ্রেণী:ভারতীয় রাজনৈতিক লেখক
বিষয়শ্রেণী:জওহরলাল নেহরু বিশ্ববিদ্যালয়ের শিক্ষক
বিষয়শ্রেণী:২১শ শতাব্দীর ভারতীয় মুসলিম
বিষয়শ্রেণী:জীবিত ব্যক্তি
বিষয়শ্রেণী:আলিগড় মুসলিম বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ভারতীয় রাষ্ট্রবিজ্ঞানী
বিষয়শ্রেণী:১৯৪৭-এ জন্ম
বিষয়শ্রেণী:২০শ শতাব্দীর ভারতীয় ইতিহাসবিদ
বিষয়শ্রেণী:২০শ শতাব্দীর ভারতীয় মুসলিম
বিষয়শ্রেণী:২০শ শতাব্দীর ভারতীয় সমাজ বিজ্ঞানী
বিষয়শ্রেণী:২১শ শতাব্দীর ভারতীয় ইতিহাসবিদ
বিষয়শ্রেণী:২১শ শতাব্দীর ভারতীয় সমাজ বিজ্ঞানী
ব্যাড মেমোরি ইরেজার

***ব্যাড মেমোরি ইরেজার*** (, ) হলো একটি দক্ষিণ কোরীয় কামিং-অব-এজ ভিত্তিক টেলিভিশন ধারাবাহিক। ইউন জি-হুন এবং কিম না-ইয়ংয়ের পরিচালনায় নির্মিত এই ধারাবাহিকটি রচনা করেছেন জুং উন-ইয়ং। কিম জে-জুং, জিন সে-ইয়ন, লি জং-ওন, ইয়াং হিয়ে-জি এবং জাং উই-সুর মতো অভিনয়শিল্পীগণ এই ধারাবাহিকে অভিনয় করেছেন।

মূলত কোরীয় ভাষায় নির্মিত এই ধারাবাহিকটি ২০২৪ সালের ২রা আগস্ট তারিখে এমবিএনে সম্প্রচার শুরু হয়েছিল, যা প্রতি সপ্তাহের শুক্রবার এবং শনিবার স্থানীয় সময় ২১:৪০টায় প্রচারিত হয়েছে; যার সর্বমোট ১৬টি পর্ব রয়েছে।

## সারাংশ
লি গুন (কিম জে-জুং) একসময় প্রতিশ্রুতিশীল টেনিস খেলোয়াড় ছিলেন, কিন্তু একটি গুরুতর আঘাতের কারণে তার ক্যারিয়ার শেষ হয়ে যায়। এই ঘটনার পর তিনি আত্মবিশ্বাস হারিয়ে ফেলেন এবং তার জীবন সম্পূর্ণভাবে পরিবর্তিত হয়। একটি বিশেষ মেমোরি ইরেজার ব্যবহার করে তার খারাপ স্মৃতিগুলো মুছে ফেলা হয়, যার ফলে তিনি পুনর্জন্ম লাভ করেন এবং আত্মবিশ্বাস ফিরে পান। তার এই নতুন জীবনে তিনি স্নায়ুবিজ্ঞানী কিউং জু-ইয়ন (জিন সে-ইয়ন) এর সাথে পরিচিত হন, যিনি একটি মস্তিষ্ক গবেষণা কেন্দ্রে মনোরোগ বিশেষজ্ঞ হিসেবে কাজ করেন। লি গুনের ছোট ভাই লি শিন (লি জং-ওন) বিশ্বের ১ নম্বর টেনিস খেলোয়াড়। তার অনুবাদক হিসেবে কাজ করেন জিয়ন সে-ইয়ান (ইয়াং হিয়ে-জি)। পরিবারের মধ্যে সম্পর্ক এবং পেশাগত প্রতিযোগিতা কাহিনীতে গভীরতা যোগ করে। এই ধারাবাহিকটি লি গুনের আত্ম-আবিষ্কার, প্রেম এবং পারিবারিক সম্পর্কের জটিলতা নিয়ে একটি হৃদয়স্পর্শী গল্প উপস্থাপন করে। তার খারাপ স্মৃতি মুছে ফেলার পর তিনি নতুন করে জীবন শুরু করেন এবং নিজের প্রকৃত সত্তা খুঁজে পান।

## অভিনয়শিল্পী
### কেন্দ্রীয় চরিত্র
* কিম জে-জুং – লি গুন
* জিন সে-ইয়ন – কিউং জু-ইয়ন
* লি জং-ওন – লি শিন
* ইয়াং হিয়ে-জি – জিয়ন সে-ইয়ান

### পার্শ্ব চরিত্র
* জাং উই-সু – নাম জিন
* কিম কুয়াং-কিউ – হান দোং-চিল
* জুং জু-হিউন
* শিন উন-জুং – সং মি-সোন
* কিম জে-ইয়ন – ইউন তে-ও
* বে হে-সুন – জো ইয়ন-ইল
* লি রুবি – চা সি-অন
* কিউরি – লি শিন

## মুক্তি
ব্যাড মেমোরি ইরেজারের চিত্রধারণ ২০২১ সালের সেপ্টেম্বর মাসে শুরু হয়ে ২০২২ সালের ফেব্রুয়ারি মাসে সম্পন্ন হয়েছে। অতঃপর, ২০২৪ সালের ২রা আগস্ট তারিখে এমবিএনে এই ধারাবাহিকটির প্রথম পর্ব মুক্তি পেয়েছে।

## তথ্যসূত্র

## বহিঃসংযোগ
* 
* 
* 
* 

বিষয়শ্রেণী:২০২৪-এ অভিষিক্ত দক্ষিণ কোরীয় টেলিভিশন ধারাবাহিক
বিষয়শ্রেণী:কোরীয় ভাষার টেলিভিশন অনুষ্ঠান
শিখা জোশী

**শিখা জোশী** ছিলেন একজন ভারতীয় অভিনেত্রী, মডেল এবং ধ্রুপদী নৃত্যশিল্পী।

## যৌন হয়রানির অভিযোগ
শিখা জোশী অভিযোগ করেছিলেন যে ২০০৬ সালে তাঁর স্তন ইমপ্লান্ট সার্জারি করা ডাঃ বিজয় শর্মা ২০১১ সালে তাঁকে যৌন নির্যাতন করেছিলেন। ডাক্তার তাঁর মৃত্যুর পর থেকে ২০ মে পর্যন্ত নিখোঁজ ছিলেন, তাঁকে পাওয়ার পর মুম্বাই পুলিশ তাঁর কাছ থেকে একটি বিবৃতি নথিবদ্ধ করে।

২০১৩ সালের নভেম্বরে, শিখা জোশী এবং তাঁর ভাই বিশেষ জোশীকে আন্ধেরিতে বিজয় শর্মার বাসভবনে পাথর ছোঁড়ার অভিযোগে গ্রেপ্তার করা হয়েছিল, কিন্তু পরে তাঁদের জামিনে মুক্তি দেওয়া হয়েছিল। একজন পুলিশ কর্মকর্তার মতে, পাথর ছোঁড়ার ঘটনার সাথে সম্পর্কিত শিখা যোশীর ২০১৫ সালের ২৪শে মে তারিখে আদালতে হাজির হওয়ার কথা ছিল।

## মৃত্যু
২০১৫ সালের ১৬ই মে তারিখে সন্ধ্যায়, ৪০ বছর বয়সী শিখা জোশী মুম্বাইয়ের ভারসোভায় নিজের ফ্ল্যাটের বাথরুমে রান্নাঘরের ছুরি দিয়ে গলা কেটে আত্মহত্যা করেন। তাঁর গলায় তিনটি ছোট কাটা এবং একটি বড় কাটা ছিল। ঘটনার সময় ফ্ল্যাটে শিখা যোশীর সাথে উপস্থিত ছিলেন ফ্ল্যাটের মালিক মধু ভারতী, মধুর প্রেমিক রিয়াজ পাঠান এবং বন্ধু পুষ্প পারমার। মধু ভারতী পারমারের মোবাইল ফোনে জোশীর শেষ মুহূর্তগুলি রেকর্ড করেছিলেন যেখানে জোশী তাঁর আত্মহত্যার সিদ্ধান্তের জন্য ডঃ [বিজয়] শর্মা এবং "অনেক বিবাহিত পুরুষ" দায়ী বলে উল্লেখ করেছিলেন। বার্তাটি রেকর্ড করার পর, তাঁরা মধুর প্রেমিক রিয়াজ পাঠানকে ফোন করেন, যিনি ১০ মিনিট পরে ঘটনাস্থলে আসেন। এর পর জোশীকে কাছের একটি হাসপাতালে নিয়ে যাওয়া হয়। একজন কর্মকর্তার মতে, গলা কেটে ফেলার এক ঘন্টারও বেশি সময় পরে শিখা জোশীকে হাসপাতালে নিয়ে যাওয়া হয়েছিল। হাসপাতাল কর্তৃপক্ষ জানিয়েছিল যে "অতিরিক্ত রক্তপাত" তাঁর মৃত্যুর কারণ।
## বিতর্ক
শিখা জোশীর পরিবার বিশ্বাস করে যে এটি একটি খুনের ঘটনা এবং তারা সিবিআই তদন্তের জন্য আবেদন করে। অন্যদিকে বলা হয়েছে যে শিখা জোশীর কথিত আত্মহত্যার কারণ তার আর্থিক সমস্যা এবং কাজের অভাব।

## চলচ্চিত্র তালিকা

* *বিএ পাস* (২০১৩)

## তথ্যসূত্র


## বহিঃসংযোগ

* 

বিষয়শ্রেণী:২০১৫-এ আত্মহত্যা
বিষয়শ্রেণী:১৯৭৬-এ জন্ম
বিষয়শ্রেণী:মুম্বইয়ের অভিনেত্রী
বিষয়শ্রেণী:মুম্বইয়ের নারী মডেল
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:২০১৫-এ মৃত্যু
টেসা জোসেফ

**টেসা জোসেফ** হলেন একজন ভারতীয় মডেল-অভিনেত্রী যিনি মালয়ালম চলচ্চিত্র এবং টেলিভিশনে কাজ করেন। ২০০৩ সালে *পাত্তালম*  চলচ্চিত্রের মাধ্যমে তিনি অভিনয়ে আত্মপ্রকাশ করেন।

## প্রাথমিক এবং ব্যক্তিগত জীবন
এম কে জর্জ এবং আচিম্মার ঘরে জন্মগ্রহণকারী টেসা কাঞ্জিরাপ্পালীর আনাক্কালের সেন্ট অ্যান্টনি'স পাবলিক স্কুল এবং জুনিয়র কলেজে পড়াশোনা করেছেন। তিনি নতুন দিল্লির *মাতার দেই*তে তাঁর প্রাথমিক শিক্ষা শেষ করেন এবং কোচিনের সেন্ট তেরেসা কলেজে তাঁর কলেজ শিক্ষা শেষ করেন।

## কর্মজীবন
২০০৩ সালে লাল জোস পরিচালিত "পাত্তালম" চলচ্চিত্রে মম্মুট্টীর বিপরীতে নায়িকা হিসেবে তাঁর অভিষেক ঘটে।

কৈরালি টিভিতে জনপ্রিয় টিভি অনুষ্ঠান হ্যালো গুড ইভিনিং সফলভাবে উপস্থাপনা করার সময় লাল জোস তাঁকে বেছে নিয়েছিলেন। আত্মপ্রকাশের পর তিনি চলচ্চিত্র থেকে বিরতি নিয়েছিলেন, যদিও তিনি টিভি অনুষ্ঠান এবং টিভি বিজ্ঞাপনে সক্রিয় ছিলেন।  তিনি ২০১৫ সালে বালচন্দ্র মেননের "নজান সংবিধানম চেয়ুম" চলচ্চিত্রে একজন সাংবাদিকের ভূমিকায় অভিনয় করে চলচ্চিত্র জগতে ফিরে আসেন। এরপর তিনি "রাজাম্মা" চরিত্রে অভিনয় করেন, "রাজাম্মা @ইয়াহু" চলচ্চিত্রে। তিনি ভি এম ভিনু পরিচালিত "মরুপদী" সিনেমায় একজন আইনজীবী অ্যাডভোকেট অনু জি নায়ারের ভূমিকায় এবং প্রমোদ গোপালের "গোল্ডকয়েনস" ছবিতে দুটি প্রধান চরিত্রের মা সুজাতার ভূমিকায় অভিনয় করেছিলেন, দুটি ছবিই যথাক্রমে ২০১৬ এবং ২০১৭ সালে মুক্তি পেয়েছিল।

## চলচ্চিত্র তালিকা

### চলচ্চিত্র

### টেলিভিশন

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:মালয়ালম টেলিভিশন অভিনেত্রী
বিষয়শ্রেণী:ভারতীয় টেলিভিশন উপস্থাপক
বিষয়শ্রেণী:ভারতীয় টেলিভিশন উপস্থাপিকা
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:কোট্টায়মের অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:মালয়ালম চলচ্চিত্র অভিনেত্রী
তানভি ঠক্কর

**তানভী ঠক্কর** একজন ভারতীয় টেলিভিশন অভিনেত্রী। তিনি মূলত হিন্দী টেলিভিশন ধারাবাহিকে অভিনয় করেন। তিনি স্টার ওয়ান চ্যানেলের *ইয়ে ইশক হায়ে* ধারাবাহিকে প্রিয়াঙ্কার চরিত্রে এবং *মিলে জব্ হম তুম* ধারাবাহিকে ইশিকার চরিত্রে অভিনয় করেছেন। পরে তিনি লাইফ ওকে চ্যানেলের*সর্বগুণ সম্পন্ন* ধারাবাহিকে দীপ্তি চরিত্রে অভিনয় করেন। তিনি স্টার ওয়ান চ্যানেলের জনপ্রিয় ধারাবাহিক*প্যার কি ইয়ে এক কাহানি* -তে মায়া চরিত্রে অভিনয় করেছিলেন।

## ব্যক্তিগত জীবন
তানভী ঠক্কর একজন গুজরাটি। তার পরিবার চেন্নাইতে থাকে। তিনি উটিতে তার স্কুলজীবন সম্পন্ন করেছেন এবং তারপর স্নাতক ডিগ্রি অর্জনের জন্য তিনি চেন্নাই চলে যান। অভিনয় জগতে ভবিষ্যত গড়ার লক্ষ্যে তানভী মুম্বাই চলে আসেন।  তিনি এক দুসরে সে করতে হ্যায় প্যার হম ধারাবাহিকে কাজ করেছিলেন যেখানে তার সহ-অভিনেতা ছিলেন আদিত্য কাপাডিয়া। ২০১৩ সালের ২৪ ডিসেম্বর তারিখে তানভি ও আদিত্য বাগদান সম্পন্ন হয়। ২০২১ সালের ১৬ ফেব্রুয়ারি তারিখে আদালতের মাধ্যমে তাদের আইনত বিয়ে সম্পন্ন হয়।  ১লা জানুয়ারী, এই দম্পতি ইনস্টাগ্রাম সমাজ মাধ্যমে তাদের গর্ভাবস্থার কথা ঘোষণা করেন।

## কর্মজীবন
যুবা মহলে জনপ্রিয় স্টার ওয়ানের ধারাবাহিক *মিলে জব হাম তুম -এ* ইশিকার ভূমিকায় অভিনয়ের মাধ্যমে ঠক্কর অভিনয় জগতে আত্মপ্রকাশ করেন। এরপর তিনি একাধিক ধারাবাহিকে গুরুত্বপূর্ন পার্শ্বচরিত্র এবং স্বল্প দৈর্ঘ্যের চরিত্রে অভিনয় করেন। ততকালীন যুবসমাজে বহু জনপ্রিয় স্টার ওয়ান চ্যানেলের ধারাবাহিক *প্যার কি ইয়ে এক কাহানি* -তে তিনি এক গুরুত্বপূর্ন পার্শ্ব চরিত্র মায়ার ভূমিকায় অভিনয় করেছিলেন। তিনি লাইফ ওকে চ্যানেলের *বহু হামারি রজনী* *কান্ত* ধারাবাহিকে শর্মিলার চরিত্রে অভিনয় করে জনপ্রিয়তা পান। *টিভি বিবি অর ম্যায়*  নামক টিভি ধারাবাহিকে তিনি বিন্দ্যা নামের একজন অহংকারী আত্মকেন্দ্রিক টিভি নায়িকার চরিত্রে অভিনয় করেন।

## টেলিভিশন

## তথ্যসূত্র

বিষয়শ্রেণী:চেন্নাইয়ের অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:হিন্দি টেলিভিশন অভিনেত্রী
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:ভারতীয় ধারাবাহিক নাটকের অভিনেত্রী
বিষয়শ্রেণী:মুম্বইয়ের অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:গুজরাতি অভিনেত্রী
পূর্ণ বিনিময়যোগ্যতা (অর্থনীতি)

অর্থনীতি ও আইনের আলোচনায় **পূর্ণ বিনিময়যোগ্যতা** (ইংরেজি fungibility) বলতে কোনও পণ্য বা দ্রব্যের সেই ধর্মকে বোঝায়, যার কারণে পণ্যটির একটি স্বতন্ত্র একককে ঐ একই পণ্যের আরেকটি একক দ্বারা তাৎক্ষণিকভাবে সম্পূর্ণরূপে বিনিময় তথা অদল-বদল করা যায়। যে পণ্য এই ধর্মটি প্রদর্শন করে, তাকে **পূর্ণ-বিনিমেয় পণ্যদ্রব্য** (fungible good) বলে। আইনি পরিভাষায় এই ধর্মটি এই ধরনের দ্রব্যের উপরে আইনি অধিকারসমূহ (যেমন মালিকা এবং চুক্তির অধীনে পণ্য পাবার অধিকার) কীভাবে প্রযুক্ত হবে, তার উপর প্রভাব ফেলে। পূর্ণ-বিনিমেয় দ্রব্যগুলির একটিকে অপরটি দ্বারা প্রতিস্থাপন বা অদল-বদল করা সম্ভব। যেমন একটি ১০০ টাকার নোটকে সম্পূর্ণরূপে বিশটি ৫ টাকার নোট দ্বারা বদল করা সম্ভব, কারণ টাকা এক ধরনের পূর্ণ-বিনিমেয় দ্রব্য। অবিনিমেয় (non-fungible) পণ্যদ্রব্যগুলিকে এভাবে প্রতিস্থাপন করা যায় না।  

অর্থনীতির প্রাথমিক খাতের (খনি, নিষ্কাশন, কৃষি, ইত্যাদি) যেসব প্রাথমিক কিংবা স্বল্প-প্রক্রিয়াজাত পণ্য পূর্ণ-বিনিমেয় ধরনের, সেগুলিকেও পূর্ণ-বিনিমেয় পণ্য (ইংরেজি commodity) বলা হয় এবং পূর্ণ-বিনিমেয় পণ্যের বাজারে এগুলিকে ক্রয়বিক্রয় করা হয়। পণ্যের পূর্ণ বিনিময়যোগ্যতার কারণে এই বাজারগুলি সক্রিয় ও তরল থাকে। যেমন সোনাকে সাধারণত পূর্ণ-বিনিমেয় পণ্যদ্রব্য হিসেবে গণ্য করা হয়, কেননা সোনা কী আকারে আছে (পয়সা নাকি পিণ্ড), বা কোন অবস্থাতে আছে, তার উপরে সোনার মূল্য নির্ভর করে না।  তবে সোনার তৈরি কোনও বিশিষ্ট স্বতন্ত্র বস্তু যেমন মূর্তি একই ওজনের সোনার তৈরি অন্য কোনও কিছুর সাথে পূর্ণ-বিনিমেয় হিসেবে সাধারণত গণ্য হয় না। এছাড়া মূল্যবান ধাতু এবং একই গুণমান-মাত্রার খনিজ তেলকেও পূর্ণ-বিনিমেয় ধরা হয়। অন্যান্য ক্ষেত্রে পূর্ণ বিনিময়যোগ্যতার আইনি স্বীকৃতি সীমিত, এমনকি একই আদল (মডেল) ও বৈশিষ্ট্যবিশিষ্ট দুইটি নতুন মোটরগাড়িকে একে অপরের সাথে পূর্ণ-বিনিমেয় হিসেবে আইনে গণ্য করা হয় না।  

অনেক আর্থিক দলিল যেমন অংশপত্র (শেয়ার), ঋণপত্র (বন্ড) ও মুদ্রা (টাকা) পূর্ণ-বিনিমেয় হিসেবে পরিগণিত হয়।  

পূর্ণ বিনিময়যোগ্যতা কথাটি দিয়ে কেবলমাত্র একই পণ্যের একটি এককের সাথে অন্যান্য এককের সমতুল্যতা (equivalence) ও পার্থক্যের অনুপস্থিতিকে (indistinguishability) নির্দেশ করা হয়। এক ধরনের পণ্য কত সহজে আরেক ধরনের পণ্যের সাথে বিনিময় করা যায়, সে ব্যাপারটির সাথে এই পরিভাষার কোনও সম্পর্ক নেই।  

## আরও দেখুন
*মুদ্রা 
*বিকল্প পণ্য 
*বিনিমেয় যন্ত্রাংশ 

## তথ্যসূত্র

## আরও দেখুন
# 

বিষয়শ্রেণী:পূর্ণ-বিনিমেয় পণ্য
অনিতা উদীপ

**অনিতা উদীপ** একজন ভারতীয় চিত্রনাট্যকার এবং পরিচালক, যিনি তামিল এবং ইংরেজি ভাষার ছবিতে কাজ করেছেন।

## কর্মজীবন
অনিতা প্রথমে চেন্নাইতে ইঞ্জিনিয়ারিং ডিগ্রি অর্জন করেন, তারপর লস অ্যাঞ্জেলেসের লয়োলা মেরিমাউন্ট বিশ্ববিদ্যালয়ে তিন বছরের জন্য ফিল্ম এবং টিভি প্রোডাকশনে স্নাতকোত্তর ডিগ্রি অর্জনের জন্য ভর্তি হন। মার্কিন যুক্তরাষ্ট্রে থাকাকালীন, অনিতা *ফ্লাওয়ারি থর্ন* এবং *ওমের* মতো কয়েকটি স্বল্পদৈর্ঘ্যের চলচ্চিত্র তৈরি করেছিলেন, একই সাথে তিনি স্টিভেন স্পিলবার্গের বিজ্ঞান কল্পকাহিনী মিনিসিরিজ *টেকেন* (২০০২) -এর জন্য ইন্টার্ন হিসেবেও কাজ করেছিলেন। ভারতীয় চলচ্চিত্র শিল্পের প্রতি অনিতার প্রবল আগ্রহ ছিল এবং ভারতে ফিরে আসার পর তিনি প্রাথমিকভাবে তামিল ছবিতে গায়িকা হিসেবে কাজ করেছিলেন। তাঁর প্রাথমিক গানগুলির মধ্যে ছিল ডি ইমানের তামিল স্ল্যাশার (লোমহর্ষক চলচ্চিত্র) ছবি *হুইসল* (২০০৩) এর অ্যালবাম "আজাগিয়া অসুর", যেটি তুমুল জনপ্রিয়তা পায়। তিনি একটি তামিল পপ অ্যালবাম *মুগাঙ্গালও* প্রযোজনা করেছিলেন।

২০০৩ সালে, ২৫ বছর বয়সে, অনিতা তাঁর প্রথম পূর্ণদৈর্ঘ্য চলচ্চিত্র পরিচালনা করার সিদ্ধান্ত নেন এবং পরবর্তীতে তাঁর হোম প্রোডাকশন স্টুডিও এনভিআইজেড এন্টারটেইনমেন্টের জন্য ইংরেজি ভাষার চলচ্চিত্র *নক নক, আই'ম লুকিং টু ম্যারি* নির্মাণ করেন। অভিনেতা রতি অরুমুগম এবং সুহাস আহুজা অভিনীত এই ছবিটি তৈরি করেছেন চিত্রগ্রাহক প্রীতা জয়রামন ও সঙ্গীত রচয়িতা মহেশ শঙ্কর সহ একটি তরুণ দল। পরে তিনি পেন্টামিডিয়ার জন্য অ্যানিমেটেড ছবি *গালিভার্স ট্র্যাভেল* পরিচালনা করেন এবং ছবিটি অস্কার পুরস্কারে সেমিফাইনালের জন্য সংক্ষিপ্ত তালিকাভুক্ত হয়।

অনিতা ভারতীয় ভাষার চলচ্চিত্র নির্মাণের মাধ্যমে চলচ্চিত্রের প্রতি তাঁর আগ্রহ অব্যাহত রাখেন এবং সঞ্জীব ও রিয়া বামনিয়াল অভিনীত তামিল কলেজ নাটক *কুলির ১০০°* (২০০৯)-এর রচনা, প্রযোজনা এবং পরিচালনা করেন। চিত্রনাট্যটি উটির একটি বোর্ডিং স্কুলের ধনী কলেজ পড়ুয়াদের জীবনের উপর ভিত্তি করে তৈরি হয়েছিল। ছবিটির জনপ্রিয় সঙ্গীত অ্যালবামের কারণে মুক্তির আগে এটি ব্যাপক প্রচারণা লাভ করে, তবে বক্স অফিসে গড় আয় করে।

এরপর অনিতা অভিনেত্রী ওভিয়ার সাথে *[[৯০ এমএল|৯০এমএল]]* (২০১৯) চলচ্চিত্রে কাজ করেন, যেটি তামিল চলচ্চিত্রে ঐতিহাসিকভাবে নিষিদ্ধ বিষয়গুলি নিয়ে কাজ করার জন্য মুক্তির আগেই প্রচার লাভ করে। বিতর্ক এবং নেতিবাচক পর্যালোচনা সত্ত্বেও, ছবিটি বাণিজ্যিকভাবে খুব ভালো ব্যবসা করে এবং বক্স অফিসে জনপ্রিয় হয়।

## ব্যক্তিগত জীবন
অনিতা বিবাহ করেছেন উদীপকে এবং তাঁদের দুটি ছেলে রয়েছে।

## চলচ্চিত্র তালিকা

## ডিসকোগ্রাফি

## তথ্যসূত্র

## বহিঃসংযোগ

* 

বিষয়শ্রেণী:২১শ শতাব্দীর ভারতীয় নারী শিল্পী
বিষয়শ্রেণী:তামিলনাড়ুর নারী শিল্পী
বিষয়শ্রেণী:চেন্নাইয়ের চিত্রনাট্যকার
বিষয়শ্রেণী:ভারতীয় নারী চিত্রনাট্যকার
বিষয়শ্রেণী:তামিল চিত্রনাট্যকার
বিষয়শ্রেণী:২১শ শতাব্দীর ভারতীয় ব্যক্তি
বিষয়শ্রেণী:ভারতীয় নারী চলচ্চিত্র পরিচালক
বিষয়শ্রেণী:চেন্নাইয়ের চলচ্চিত্র পরিচালক
বিষয়শ্রেণী:জীবিত ব্যক্তি
বিষয়শ্রেণী:১৯৭৮-এ জন্ম
বিষয়শ্রেণী:২১শ শতাব্দীর ভারতীয় চিত্রনাট্যকার
নিশিগন্ধা ওয়াড

**নিশিগন্ধা ওয়াড** একজন ভারতীয় চলচ্চিত্র ও টেলিভিশন অভিনেত্রী, সমাজ বিজ্ঞানী এবং লেখিকা। তিনি নব্বইয়ের দশকের মারাঠি সিনেমা জগতে অভিনেত্রী হিসাবে সুপরিচিত ছিলেন। তিনি মারাঠি সিনেমা জগতের বাইরেও কাজ করেছেন। তিনি অনেক হিন্দী সিনেমা ও টেলিভিশন ধারাবাহিকে গুরুত্বপূর্ন চরিত্রে অভিনয় করেছেন।

## জীবনের প্রথমার্ধ
নিশিগন্ধা মুম্বাই বিশ্ববিদ্যালয় থেকে *সমাজে নারীর পরিবর্তনশীল ভূমিকা &#x2014; মারাঠি ও ব্রিটিশ থিয়েটারের প্রতিচ্ছবি (১৯৭০-১৯৯০)* শীর্ষক একটি গবেষণাপত্রে কাজ করেন এবং এই গবেষনাপত্রে কাজ করে তিনি ডক্টরেট ডিগ্রি অর্জন করেন। 

## অভিনয় জীবন
নিশিগন্ধা ওয়াড একজন গুণী ভারতীয় অভিনেত্রী, যিনি হিন্দি ও মারাঠি দুই ভাষাতেই সমান দক্ষতায় অভিনয় করেছেন। তাঁর চলচ্চিত্রজীবনের শুরু ১৯৮৯ সালে হিন্দি ছবি *সলিম লাংড়ে পে মত রো* দিয়ে, যেখানে তিনি আনিস চরিত্রে অভিনয় করেন। এরপর ১৯৯০ সালে মারাঠি চলচ্চিত্র *শেজারী শেজারী* এবং *একা পেক্ষা এক* -এ অভিনয় করেন। ১৯৯১ থেকে ১৯৯৪ সালের মধ্যে তিনি একাধিক হিন্দি ও মারাঠি ছবিতে অভিনয় করেন যাদের মধ্যে উল্লেখযোগ্য হলো *বন্ধন, প্রতিকার, অনুরাধা, গৃহপ্রবেশ, ওয়াজভা রে ওয়াজভা, শিব্রায়াচি শুন তারারানী, প্রেমাঙ্কুর, বজরংচা কামাল* ইত্যাদি। বিশেষ করে ঐতিহাসিক চরিত্র তারাবাই হিসেবে তাঁর অভিনয় প্রশংসিত হয়।
১৯৯৭ থেকে ২০০৩ পর্যন্ত তিনি *দাদাগিরি, সান্ধ্যযুগ, মানুষ, পত্রাখিন, হৃদয়স্পর্শী* প্রভৃতি ছবিতে অভিনয় করেন।
২০০৪ সালে আবালাচি সাভলি, ২০১০ সালে *শাপিত*, ২০১৪-তে *সাত লোটা পান সাংলা খোটা*, এবং ২০১৬-তে *প্রেম কাহানি এক লাপলেলি গোশ্ঠ* ছবিতে অভিনয় করেন। ২০১৭ সালে তিনি *রেস থ্রী* ছবিতে সুমিত্রা রাঞ্চোড সিং চরিত্রে অভিনয় করেন।

তার দীর্ঘ চলচ্চিত্রজীবনে নিশিগন্ধা ওয়াড প্রায় ৫০টিরও বেশি ছবিতে অভিনয় করেছেন এবং নানাধরনের চরিত্রে নিজেকে প্রমাণ করেছেন।

## চলচ্চিত্র তালিকা

### চলচ্চিত্র

### টেলিভিশন

## তথ্যসূত্র

বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:২০শ শতাব্দীর ভারতীয় অভিনেত্রী
বিষয়শ্রেণী:২০শ শতাব্দীর ভারতীয় লেখিকা
বিষয়শ্রেণী:ভারতীয় অ-কল্পকাহিনী লেখিকা
বিষয়শ্রেণী:২০শ শতাব্দীর ভারতীয় অ-কল্পকাহিনী লেখক
বিষয়শ্রেণী:মুম্বই বিশ্ববিদ্যালয়ের প্রাক্তন শিক্ষার্থী
বিষয়শ্রেণী:মারাঠি টেলিভিশন অভিনেত্রী
বিষয়শ্রেণী:মারাঠি চলচ্চিত্র অভিনেত্রী
বিষয়শ্রেণী:হিন্দি টেলিভিশন অভিনেত্রী
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:ভারতীয় ধারাবাহিক নাটকের অভিনেত্রী
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:১৯৬৯-এ জন্ম
বিষয়শ্রেণী:উদ্ধৃতি শৈলীতে মারাঠি ভাষার উৎস (mr)
বিষয়শ্রেণী:মারাঠি অভিনয়শিল্পী
ললিতা ভকিল

**ললিতা ভকিল** একজন ভারতীয় সূচিকর্ম শিল্পী, তিনি হিমাচল প্রদেশের চাম্বা জেলার ঐতিহ্যবাহী রুমাল সূচিকর্ম চাম্বা রুমালের সংরক্ষণ এবং প্রচারে অবদান রাখার জন্য পরিচিত।

শিল্পকলায় অবদানের জন্য ভারত সরকার ২০২২ সালে ললিতা ভকিলকে পদ্মশ্রী সম্মান প্রদান করে। ২০১৮ সালে তিনি নারী শক্তি পুরস্কারেও সম্মানিত হয়েছিলেন।

## জীবন
পনেরো বছর বয়সে ললিতা ভকিলের বিয়ে হয়েছিল। চাম্বা রুমালের নকশা তৈরির ক্ষেত্রে তাঁর প্রতিভা তার শ্বশুরের চোখে পড়েছিল এবং তিনি এই প্রতিভাকে স্বীকৃতি দিয়ে স্থানীয় মেয়েদের এবং মহিলাদের এই শিল্পে প্রশিক্ষণ দেওয়ার জন্য তাঁকে উৎসাহিত করেছিলেন।

## কর্মজীবন
গত পঞ্চাশ বছর ধরে, ললিতা ভকিল চাম্বা রুমালের প্রচার ও সংরক্ষণের জন্য কাজ করে আসছেন। তিনি তাঁর কাজ প্রদর্শন এবং এই ঐতিহ্যবাহী সূচিকর্মের উপর কর্মশালা পরিচালনা করার জন্য ভারতে ও বিদেশে ব্যাপক ভ্রমণ করেছেন।

ললিতা ভকিল প্রায়শই চাম্বা রুমালের নকশা নিয়ে পরীক্ষা-নিরীক্ষা করেছেন। তিনিই প্রথম মহিলা যিনি বড় আকারের রুমাল তৈরির জন্য সূচিকর্মে রেশমের ব্যবহার করেছিলেন। এছাড়াও, তিনি শাড়ি, শাল, ওড়না এবং স্টোল ইত্যাদির পাশাপাশি মাল্টি-প্যানেল সেটের নকশা তৈরি করেছেন।
[থাম্ব| রাষ্ট্রপতি রাম নাথ কোবিন্দ চাম্বা রুমালে সূচীকর্ম বিশেষজ্ঞ ললিতা ভকিলকে [নারী শক্তি পুরস্কার প্রদান করছেন]]

## পুরস্কার এবং স্বীকৃতি

* **২০০৯** : শিল্প গুরু
* **২০১৭** : নারী শক্তি পুরস্কার
* **২০২২** : পদ্মশ্রী

## তথ্যসূত্র

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:২০ শতকের বয়নশিল্পী
বিষয়শ্রেণী:২১শ শতাব্দীর ভারতীয় নারী শিল্পী
বিষয়শ্রেণী:২০শ শতাব্দীর ভারতীয় নারী শিল্পী
বিষয়শ্রেণী:জীবিত ব্যক্তি
বিষয়শ্রেণী:শিল্পকলায় পদ্মশ্রী প্রাপক
বিষয়শ্রেণী:নারী শক্তি পুরস্কার ২০১৮ বিজয়ী
সত্যেন বসু

**সত্যেন বসু** (২২ জানুয়ারি ১৯১৬ – ৯ জুন ১৯৯৩) ছিলেন ভারতের একজন চলচ্চিত্র পরিচালক। তিনি বাংলা এবং হিন্দি উভয় ভাষার চলচ্চিত্র পরিচালনা করেছেন। তাঁর সবচেয়ে উল্লেখযোগ্য চলচ্চিত্রগুলির মধ্যে রয়েছে *[[রাত অউর দিন]], [[চলতি কা নাম গাড়ি]], [[দোস্তী (১৯৬৪-এর চলচ্চিত্র)|দোস্তী]]*, এবং *[[জাগৃতি]]*। ১৯৫৬ সালে *জাগৃতি* চলচ্চিত্রের জন্য ফিল্মফেয়ার শ্রেষ্ঠ চলচ্চিত্র পুরস্কার এবং ১৯৬৪ সালে *দোস্তী* চলচ্চিত্রের জন্য একই পুরস্কার লাভ করে।

বসু চলচ্চিত্রের মধ্যে কোনও আনুষ্ঠানিক প্রশিক্ষণ ছাড়াই অফবিট প্রথম চলচ্চিত্র *পরিবর্তন* (১৯৪৯) দিয়ে খ্যাতি অর্জন করেছিলেন। তিনি ১৯৫৪ সালে হিন্দিতে বাংলা চলচ্চিত্র *জাগৃতি* নামে পুনর্নির্মাণ করেন।

## চলচ্চিত্র

## তথ্যসূত্র

## বহিঃসংযোগ
* 

বিষয়শ্রেণী:বাঙালি চলচ্চিত্র পরিচালক
বিষয়শ্রেণী:হিন্দি ভাষার চলচ্চিত্র পরিচালক
বিষয়শ্রেণী:কলকাতার চলচ্চিত্র পরিচালক
বিষয়শ্রেণী:১৯১৬-এ জন্ম
বিষয়শ্রেণী:১৯৯৩-এ মৃত্যু
বিষয়শ্রেণী:মালয়ালম চলচ্চিত্র পরিচালক
বিষয়শ্রেণী:কলকাতার চিত্রনাট্যকার
বিষয়শ্রেণী:হিন্দি চিত্রনাট্যকার
বিষয়শ্রেণী:২০শ শতাব্দীর ভারতীয় নাট্যকার
বিষয়শ্রেণী:২০শ শতাব্দীর ভারতীয় চিত্রনাট্যকার
সুপ্রিয়া কুমারী

**সুপ্রিয়া কুমারী** একজন ভারতীয় অভিনেত্রী। তিনি ভারতীয় টেলিভিশন সিরিজ *বইরি পিয়া*, *লুটেরি দুল্হন*, *অনুদামিনী* এবং *সংস্কার - ধরোহর আপন কি* ইত্যাদি ধারাবাহিকে তার অভিনয়ের জন্য পরিচিত।  তিনি হিন্দি ছবি ইক্কিস তোঁপো কি সালামিতেও অভিনয় করেছেন। 

## জীবনের প্রথমার্ধ
তিনি রাঁচি শহরে জন্মগ্রহণ করেন। তার বাবা সরকারি চাকরি করেন। তার মা একজন গৃহিণী। তিনি এসএস ডোরোন্ডা গার্লস হাই স্কুলে পড়াশোনা করেছেন এবং রাঁচির সেন্ট জেভিয়ার্স কলেজ থেকে স্নাতক ডিগ্রী সম্পন্ন করেছেন। তিনি দূরদর্শন চ্যানেলে শিশু শিল্পী এবং নৃত্যশিল্পী হিসেবে কাজ করেছিলেন। তিনি কত্থক নৃত্যে প্রশিক্ষণ নিয়েছেন। 

## কর্মজীবন
তিনি ঝাড়খণ্ডে নাগপুরী এবং খোর্থা অ্যালবামে অভিনয়ের মাধ্যমে কাজ শুরু করেন। তার অভিনীত বেশ কিছু অ্যালবাম হিট হয়েছিল।  তিনি ৫০টিরও বেশি সংগীত অ্যালবামে কাজ করেছেন। ২০০৫ সালে, তিনি নাগপুরি চলচ্চিত্র *আওয়ারা তোরে প্যায়ার মে* -তে অভিনয় করেন।  ২০০৯ সালে তিনি ভারতীয় হিন্দি টেলিভিশন সিরিজ আগলে জনম মোহে বিটিয়া হি কি জো -তে অভিনয় করেছিলেন, যা জি টিভিতে সম্প্রচারিত হত। এরপর তিনি কালারস চ্যানেলের বৈরি পিয়া ধারাবাহিকে আমোলি চরিত্রে অভিনয় করেন। এরপর তিনি লুটেরি দুলহান, অনুদামিনী এবং *মেরে সাঁই - শ্রদ্ধা আউর সবুরি* -এর মতো অন্যান্য অনেক সিরিয়ালে প্রধান চরিত্রে অভিনয় করেছেন। এছাড়াও তিনি কিছু হিন্দি চলচ্চিত্র, যেমন জিন্দেগি ৫০ ৫০ এবং ইক্কিস তোঁপো কি সালামি ইত্যাদি সিনেমাতে প্রধান চরিত্রে অভিনয় করেছেন। সুপ্রিয়া ওয়েব অনুষ্ঠান *ছোটকি ছাটঙ্কিতেও* অভিনয় করেছেন। 

## টেলিভিশন

## চলচ্চিত্র তালিকা

## তথ্যসূত্র

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:ভারতীয় আপাতবাস্তব টেলিভিশন অনুষ্ঠানে অংশগ্রহণকারী
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:জীবিত ব্যক্তি
লেসবিয়ান নিশ্চিহ্নকারী

**লেসবিয়ান নিশ্চিহ্নকারী** হল লেসবিয়ানফোবিয়ার একটি প্রকার, যেখানে ইতিহাস, শিক্ষা, সংবাদমাধ্যম এবং অন্যান্য প্রাথমিক উৎস থেকে লেসবিয়ান নারী বা সম্পর্কের প্রমাণ উপেক্ষা, অপসারণ, মিথ্যা প্রমাণ বা পুনঃব্যাখ্যা করার প্রবণতাকে থাকে। লেসবিয়ান নিশ্চিহ্নকারী বলতে এমন ঘটনাগুলিকেও বোঝায় যেখানে নারীবাদী গোষ্ঠীর মধ্যে অথবা এলজিবিটিকিউ সম্প্রদায়ের মধ্যে লেসবিয়ান বিষয়, সক্রিয়তা এবং পরিচয়কে গুরুত্বহীন বা উপেক্ষা করা হয়।

## বিজ্ঞাপনে
স্ট্যানফোর্ড বিশ্ববিদ্যালয়ের ক্লেম্যান ইনস্টিটিউট ফর জেণ্ডার রিসার্চের মার্সি বিয়ানকো বলেন যে বিজ্ঞাপনে লেসবিয়ানদের নিশ্চিহ্নকরণ ঘটে। বিজ্ঞাপনদাতারা যখন এলজিবিটি দর্শকদের জন্য পণ্যের প্রচার করে তখন তারা লেসবিয়ানদের লক্ষ্যের মধ্যে আনে না। উদাহরণ হিসেবে, তিনি *আফটারএলেন*-(২০০২ সালে প্রতিষ্ঠিত একটি আমেরিকান সংস্কৃতি ওয়েবসাইট, যেখানে লেসবিয়ান এবং উভকামী নারী সম্প্রদায়ের আগ্রহের বিনোদন, সাক্ষাৎকার, পর্যালোচনা এবং খবরের উপর জোর ছিল)-এর পতনের কথা উল্লেখ করেছেন, তিনি বলেছেন বিজ্ঞাপনদাতাদের অভাবের কারণে এটি ঘটেছে। *আফটারএলেনের* প্রাক্তন প্রধান সম্পাদক, কারমান ক্রেগলো, বলেছেন যে বিজ্ঞাপনদাতারা লেসবিয়ানদের নারী হিসেবে ভাবেন না, এবং ট্রিশ বেণ্ডিক্স পর্যবেক্ষণ করেছেন যে, ধরে নেওয়া হয় লেসবিয়ানরা সমকামী যেকোনো কিছু পছন্দ করে, এমনকি যদি তা পুরুষ-কেন্দ্রিকও হয়।

## ইতিহাসে
সাংবাদিক এবং লেখিকা ভিক্টোরিয়া ব্রাউনওয়ার্থ লিখেছেন যে ঐতিহাসিক রেকর্ড থেকে লেসবিয়ান যৌনতা মুছে ফেলা "সমস্ত স্বায়ত্তশাসিত মহিলা যৌনতা মুছে ফেলার অনুরূপ: নারীর যৌন আকাঙ্ক্ষা সর্বদা পুরুষ দৃষ্টিভঙ্গির গঠন এবং পরিধির মধ্যে দেখা, আলোচনা এবং চিত্রিত করা হয়েছে।" মাঝে মাঝে, যখন এলজিবিটি সংগঠনগুলি লেসবিয়ানদের অবদানকে স্বীকৃতি দিতে পারেনা, তখন লেসবিয়ানদের মুছে ফেলা সম্ভব হয়। উদাহরণস্বরূপ ২০১৮ সালে, স্টোনওয়াল দাঙ্গা সম্পর্কে একটি বিবৃতিতে মার্কিন জাতীয় লেসবিয়ান অধিকার কেন্দ্র এই বিদ্রোহে স্টর্মে ডিলারভেরির জড়িত থাকার কথা স্বীকার করেনি।

১৯১৬ সালে, ব্রিটিশ শাসনের বিরুদ্ধে আয়ারল্যান্ডে ইস্টার বিদ্রোহে অনেক লেসবিয়ান অংশগ্রহণ করেছিলেন, যার মধ্যে ছিলেন ক্যাথলিন লিন, ম্যাডেলিন ফ্রেঞ্চ-মুলেন, মার্গারেট স্কিনিডার, এলিজাবেথ ও'ফেরেল এবং জুলিয়া গ্রেনান। তাঁদের অবদান এবং যৌনতা দীর্ঘদিন ধরে উপেক্ষা করা হয়েছিল অথবা দেখেও দেখা হয়নি। ইউনিভার্সিটি কলেজ ডাবলিনের মেরি ম্যাকঅলিফ উল্লেখ করেছেন যে, বছরের পর বছর ধরে, জীবনীকাররা লিন এবং ফ্রেঞ্চ-মুলেনকে দম্পতি হিসেবে বর্ণনা করার ধারণার "প্রতিরোধী" ছিলেন, যদিও এটি যে সত্য ছিল তা প্রমাণিত।

মার্কিন যুক্তরাষ্ট্রে, ক্যাথি কোজাচেঙ্কো ১৯৭৪ সালে নির্বাচনে জয়ী প্রকাশ্যে প্রথম সমকামী রাজনৈতিক প্রার্থী হয়েছিলেন। তবে, এলজিবিটি ইতিহাসে এই কৃতিত্বের অধিকারী ভুলভাবে সান ফ্রান্সিসকোর রাজনীতিবিদ হার্ভে মিল্ক-কে করা হয়েছিল।

## আরও দেখুন

* উভকামী মুছে ফেলা
* লেসবিয়ান অ্যাভেঞ্জার্স
* লেসবোফোবিয়া
* কুইয়ার ইরেজার
* স্ট্রেটওয়াশিং

## মন্তব্য

## তথ্যসূত্র

বিষয়শ্রেণী:লেসবিয়ান ইতিহাস
এ নাইট অব নোয়িং নাথিং

***এ নাইট অব নোয়িং নাথিং***  ২০২১ সালের পায়েল কাপাডিয়া পরিচালিত একটি তথ্যচিত্র চলচ্চিত্র। ভারতের বিশ্ববিদ্যালয়ে ছাত্র জীবনের অন্বেষণ, চলচ্চিত্রটি ফিল্ম অ্যান্ড টেলিভিশন ইনস্টিটিউট অফ ইন্ডিয়ার একজন ছাত্রী এল.-এর লেখা চিঠির উপর ভিত্তি করে নির্মিত। যেটি তার বিচ্ছিন্ন প্রেমিককে লেখা হয়েছিল, যখন তারা আলাদা হয়ে যায় যখন তাকে চলচ্চিত্র বিদ্যালয় ছেড়ে দিতে বাধ্য করা হয় এবং এল.-এর সাথে সম্পর্ক চালিয়ে যাওয়ার জন্য তার পরিবার থেকে অনুমতি পায়নি, কারণ সে একই বর্ণের নয়।

চলচ্চিত্রটি ২০২১ সালের কান চলচ্চিত্র উৎসবে ডিরেক্টরস ফোর্টনাইট স্ট্রিমে প্রিমিয়ার হয়েছিলো, যেখানে এটিকে সেরা তথ্যচিত্রের জন্য ল'ওইল ডি'অর পুরস্কারের বিজয়ী হিসেবে ঘোষণা করা হয়েছিলো। পরবর্তীতে এটি ২০২১ সালে টরন্টো আন্তর্জাতিক চলচ্চিত্র উৎসবে প্রদর্শিত হয়। যেখানে এটি অ্যামপ্লিফাই ভয়েসেস পুরস্কারে অন্যতম বিজয়ী ছিল।

চলচ্চিত্রটি বাণিজ্যিক বিতরণের জন্য স্কয়ার আইজ কর্তৃক গ্রহণযোগ্যতা লাভ করে।

## মুক্তি
*এ নাইট অব নোয়িং নাথিং* ২০২১ কান চলচ্চিত্র উৎসবের ডিরেক্টরস ফোর্টনাইট বিভাগে প্রিমিয়ার হয়। এটি ২৬তম বুসান আন্তর্জাতিক চলচ্চিত্র উৎসব-এও প্রদর্শিত হয় এবং ২০২১ সালের অক্টোবর মাসে ‘ওয়াইড অ্যাঙ্গেল’ বিভাগের ‘বুসান সিনেফাইল অ্যাওয়ার্ড’-এর জন্য মনোনীত হয়।

## প্রতিক্রিয়া

### সমালোচকদের প্রতিক্রিয়া
রটেন টম্যাটোস-এ, এই প্রামাণ্যচিত্রটি ২৪টি পর্যালোচনার ভিত্তিতে ৯৬% অনুমোদনের হার ধরে রেখেছে, যার গড় রেটিং ৮/১০।

## পুরস্কার ও মনোনয়ন

## তথ্যসূত্র

## বহিঃসংযোগ
* 

বিষয়শ্রেণী:২০২১-এর তথ্যচিত্র চলচ্চিত্র
বিষয়শ্রেণী:পায়েল কাপাডিয়া পরিচালিত চলচ্চিত্র
বিষয়শ্রেণী:২০২১-এর চলচ্চিত্র
সুতন্বীএমজে

**সুতন্বীএমজে** হলো বিজয় কিবোর্ডের জন্য ১৯৮৮ সালে তৈরিকৃত অ্যাস্কিভিত্তিক একটি মুদ্রাক্ষর-ছাঁদ তথা ফন্ট। ৩০০টি বাংলা মুদ্রাক্ষর-ছাঁদের মধ্যে অন্যতম এই ছাঁদ সরল বৈশিষ্ট্য ও পঠনযোগ্যতার জন্য পরিচিত। তবে ইউনিকোডের জন্য এটি অনুপযুক্ত। এটি আনন্দ ও সুনন্দা ফন্টের উত্তরসূরি। আনন্দ কম্পিউটার্সের তৈরিকৃত ছাঁদের মধ্যে এটি সবচেয়ে বহুল ব্যবহৃত। এর নামের "সুতন্বী" শব্দটি নেওয়া হয়েছে আনন্দ কম্পিউটার্সের মোস্তফা জব্বারের মেয়ের নাম সুনন্দা শারমিন তন্বী থেকে, অন্যদিকে "এমজে" এসেছে মোস্তফা জব্বারের নামের ইংরেজি আদ্যাক্ষর "MJ" থেকে।

## তথ্যসূত্র

বিষয়শ্রেণী:বাংলা মুদ্রাক্ষর-ছাঁদ
বিষয়শ্রেণী:১৯৮৮-এ প্রবর্তিত মুদ্রাক্ষর-ছাঁদ ও ফন্ট
দক্ষিণবঙ্গ (বাংলাদেশ)

থাম্ব|সবুজ – উত্তরবঙ্গ এবং লাল - দক্ষিণবঙ্গ
**দক্ষিণবঙ্গ** বাংলাদেশ দক্ষিণ দিকে অবস্থিত একটি ভৌগোলিক অঞ্চল। দক্ষিণাঞ্চলের খুলনা বিভাগ, ফরিদপুর বিভাগ ও বরিশাল বিভাগকে একত্রে বলা হয় দক্ষিণবঙ্গ। প্রাচীন বঙ্গ রাজ্যের ভৌগোলিক নাম দক্ষিণবঙ্গ থেকেই এই নামের ব্যবহার করা হয়।

## ভূগোল
দক্ষিণবঙ্গের পশ্চিম দিকে ভারতের পশ্চিমবঙ্গ রাজ্যের প্রেসিডেন্সি বিভাগ ও উত্তর দিকে রাজশাহী বিভাগ (উত্তরবঙ্গ) অবস্থিত।

## তথ্যসূত্র

বাংলাদেশ
বিষয়শ্রেণী:বাংলাদেশের ভূগোল
প্যারাডাইজ লস্ট (নাটক)

***প্যারাডাইজ লস্ট*** ক্লিফোর্ড ওডেটস রচিত একটি নাটক। এটি ১৯৩২ সালে মহামন্দার পটভূমিতে রচিত। নাটকটি ১৯৩৫ সালে গ্রুপ থিয়েটারের প্রযোজনায় ব্রডওয়ে মঞ্চে মঞ্চস্থ হয়। ১৯৭১ সালে এর টেলিভিশন চলচ্চিত্ররূপ নির্মিত হয়।

## মঞ্চায়ন
১৯৩৫ সালের ৯ ডিসেম্বর গ্রুপ থিয়েটারের প্রযোজনায় ও হ্যারল্ড ক্লারম্যানের পরিচালনায় লংএকর থিয়েটারে *প্যারাডাইজ লস্ট* নাটকটির মূল ব্রডওয়ে মঞ্চায়ন হয়। ১৯৩৬ সালের ফেব্রুয়ারি পর্যন্ত নাটকটির ৭৩টি পরিবেশনার পর মূল ব্রডওয়ে মঞ্চায়ন সমাপ্ত হয়। 

### অভিনয়শিল্পীদল
* স্টেলা অ্যাডলার - ক্ল্যারা গর্ডন
* মরিস কার্নোভস্কি - লিও গর্ডন
* ওয়াল্টার কয় - বেন গর্ডন
* ব্ল্যাঞ্চ গ্ল্যাডস্টোন - লিবি মাইকেলস
* রোমান বোনেন - গাস মাইকেলস
* এলিয়া কাজান - কিউপি
* গ্রোভার বার্জেস - মিস্টার পাইক
* লুথার অ্যাডলার - স্যাম কাটজ
* লুইস লেভেরেট - ফিল ফোলি
* স্যানফোর্ড মাইজনার - জুলি
* রবার্ট লুইস - মিস্টার মে

## টেলিভিশন

গ্লেন জর্ডান *প্যারাডাইজ লস্ট* নাটকের টেলিভিশন চলচ্চিত্ররূপ পরিচালনা করেন। দুই খণ্ডে নাটকটি মার্কিন টেলিভিশনে ১৯৭১ সালের ২৫শে ফেব্রুয়ারি ও ৪ মার্চ প্রথম প্রচারিত হয়। এটি নিউ ইয়র্ক সিটির টেলিটেপ স্টুডিওতে রেকর্ড করা হয়। নাটকটির চিত্রসম্পাদনা করেন ফ্র‍্যাঙ্ক হেরাল্ড, যার জন্য তিনি ১৯৭২ সালে ভিডিও সম্পাদনার জন্য এমি পুরস্কারের মনোনয়ন লাভ করেন।
### অভিনয়শিল্পীদল
* জো ভ্যান ফ্লিট - ক্ল্যারা গর্ডন
* এলি ওয়াল্যাচ - লিও গর্ডন
* স্যাম গ্রুম - বেন গর্ডন
* বার্নাডেট পিটার্স - লিবি মাইকেলস
* জর্জ ভস্কোভেস - গাস মাইকেলস
* ক্লিফ গরম্যান - কিউপি
* ফ্রেড গুয়াইন - মিস্টার পাইক
* মাইক কেলিন - স্যাম কাটজ
* বিফ ম্যাগুইয়ার - ফিল ফোলি

## সমালোচনামূলক প্রতিক্রিয়া
ব্রুকস অ্যাটকিনসন *[[দ্য নিউ ইয়র্ক টাইমস]]*-এ ১৯৩৫ সালের ১০ই ডিসেম্বর এই নাটকের পর্যালোচনায় লিখেন:
"প্যারাডাইজ লস্ট" গঠনমূলক নাটকের চেয়ে শৈলির অনুশীলন বলা চলে। এই শৈলি নাটকে বিদ্যমান চরিত্রাবলি থেকে সহজাতভাবে প্রবাহিত হয় না। যদি নাটকের পরিকল্পনাটি দৃশ্যত নিরাকার ও লক্ষ্যহীন হয়, তবে তা ওডেটসের সমাজের অচল জীবনকে প্রতিফলিত করার সচেতন উপায়। এর ফলে এতে কয়েকটি প্রাণবন্ত দৃশ্য, কিছু সাহসী দৃশ্য ও একাধিক বলিষ্ঠ সংলাপ, এবং বিলক্ষণ আনুষঙ্গিক বোকামি রয়েছে। সবমিলিয়ে, "প্যারাডাইজ লস্ট* একটি মিশ্র প্যাকেজ।</blockquote>

*দ্য নিউ ইয়র্ক টাইমস''-এর জ্যাক গোল্ড ১৯৭১ সালের টেলিভিশন চলচ্চিত্র সম্পর্কে লিখেন:
"এটি অত্যন্ত কঠিন কাজ, বিশেষ করে হোম স্ক্রিনে। ... ওডেটস পর্বের উপর পর্ব জমা করেছেন এবং অনুতাপহীনভাবে অনেক লোকের সাথে তার সমাজতাত্ত্বিক ঘূর্ণায়মান দরজা ঘুরিয়েছেন। ... এটি হতাশা ও আশাহীনতার বিভিন্ন মাত্রার অধীনে মানবতার অপ্রাসঙ্গিকতার সম্পূর্ণরূপ। ... চিন্তাভাবনা এবং দর্শনের বিকাশের জন্য মানুষের অন্তর্নিহিততা সবচেয়ে উত্তেজনাপূর্ণ প্রচলিত থিয়েটারের জন্য তৈরি নাও হতে পারে তবে এটি ব্যক্তি-বিশেষের ক্যামিও হতে পারে যেমন তারা সত্যই, সমাজের একটি প্রতিকৃতি।

## তথ্যসূত্র

## বহিঃসংযোগ
*
*

বিষয়শ্রেণী:১৯৩৫-এর নাটক
বিষয়শ্রেণী:ক্লিফোর্ড ওডেটসের নাটক
বিষয়শ্রেণী:ব্রডওয়ে মঞ্চনাটক
শিলাবিজ্ঞান

থাম্ব|415x415পিক্সেল|একজন শিলাবিজ্ঞানের ছাত্র গবেষণা করছেন।
**শিলাবিজ্ঞান** ভূতত্ত্বের একটি শাখা যাতে শিলার গঠন ও উৎপত্তি নিয়ে গবেষণা করা হয়। শিলাগুলিতে প্রচুর তথ্য থাকে এবং একজন শিলাবিজ্ঞনীর কাজ হল সেই তথ্য উন্মোচন এবং ব্যাখ্যা করা। ঐতিহ্যগতভাবে শিলাবৈজ্ঞানিক গবেষণাগুলি মাঠ পর্যায়ের কাজের উপর ভিত্তি করে করা হয়েছে, প্রায়শই বিভিন্ন ধরণের শিলার মধ্যে ক্ষেত্র সম্পর্ক শেখার জন্য মানচিত্রণ জড়িত থাকে। তবে গত কয়েক দশক ধরে অনেক শিলাবৈজ্ঞানিক গবেষণা পরীক্ষাগারে স্থানান্তরিত হয়েছে। তবুও যেসব শিলাবিজ্ঞানী তাদের পুরো কর্মজীবন পরীক্ষাগারে কাটান, তারাও এমন উপকরণ অধ্যয়ন করছেন যা সরাসরি প্রাকৃতিক উপকরণের সাথে সম্পর্কিত এবং যার ফলে পৃথিবীকে আরও ভালভাবে বোঝা যায়।

বিষয়শ্রেণী:ভূতত্ত্ব
বিষয়শ্রেণী:ভূবিজ্ঞান
বাংলাদেশ বিমান বাহিনী ফুটবল দল

**বাংলাদেশ বিমান বাহিনী ফুটবল দল** (), বাংলাদেশের ঢাকায় অবস্থিত একটি ফুটবল দল। যা বাংলাদেশ বিমান বাহিনীর প্রতিনিধিত্ব করে এবং জাতীয় ফুটবল চ্যাম্পিয়নশিপে প্রতিদ্বন্দ্বিতা করে, দেশের প্রধান জাতীয় জেলা প্রতিযোগিতা গুলোতে অংশগ্রহণ করে থাকে। তারা স্বাধীনতা কাপেও অংশগ্রহণ করে এবং এর আগে ফেডারেশন কাপ খেলেছিলেন।

বাংলাদেশ বিমান বাহিনী দলে এমন খেলোয়াড় রয়েছে যারা বাংলাদেশ প্রিমিয়ার লিগ, চ্যাম্পিয়নশিপ লিগ, ঢাকা লিগ এবং ঢাকা ফুটবলের নিম্ন স্তরে পেশাদারভাবে খেলেন, যদিও তারা বাংলাদেশ বিমান বাহিনীর সদস্য।

## উল্লেখযোগ্য খেলোয়াড়
*নিচের খেলোয়াড়দের [[বাংলাদেশ জাতীয় ফুটবল দল|বাংলাদেশ জাতীয় ফুটবল দলের]] সিনিয়র আন্তর্জাতিক ক্যাপ(গুলি) রয়েছে।*

*সুমন রেজা (২০২০–বর্তমান)

## আরও দেখুন
* বাংলাদেশ সেনাবাহিনী ফুটবল দল
* বাংলাদেশ নৌবাহিনী ফুটবল দল
* বাংলাদেশে ফুটবল
## তথসূত্র

## বহিঃসংযোগ
* জিএসএ-এ বাংলাদেশ বিমান বাহিনী ফুটবল দল

বিষয়শ্রেণী:বাংলাদেশে ক্রীড়া
বিষয়শ্রেণী:১৯৭২-এ বাংলাদেশে প্রতিষ্ঠিত
বিষয়শ্রেণী:বাংলাদেশ বিমান বাহিনী
বিষয়শ্রেণী:বাংলাদেশের সরকারি সংস্থা
বিষয়শ্রেণী:বাংলাদেশের ফুটবল ক্লাব
বিষয়শ্রেণী:বাংলাদেশের মিলিটারি ফুটবল ক্লাব
আহোতি - ইসরায়েলের নারীদের জন্য

**আহোতি – ইসরায়েলের নারীদের জন্য** (হিব্রুতে: , "আহোতি" নামে পরিচিত) একটি নারীবাদী সামাজিক আন্দোলন, যা মিজরাহি নারীবাদী নীতির উপর ভিত্তি করে প্রতিষ্ঠিত হয়েছে। এই আন্দোলন অর্থনৈতিক ন্যায়বিচার, সামাজিক ন্যায়বিচার ও সাংস্কৃতিক ন্যায়বিচার প্রচারের জন্য কাজ করে এবং ইসরায়েলের নিম্ন-আয়ের নারীদের ক্ষমতায়ন ও সংহতি তৈরি করতে সহায়তা করে।

## ইতিহাস
আহোতি আন্দোলন আনুষ্ঠানিকভাবে ২০০০ সালে প্রতিষ্ঠিত হয়, যার প্রতিষ্ঠাতারা ছিলেন হেনরিয়েট দাহান কালেভ, ভিকি শিরান, নেতা আমর এবং শুলা কেশত, যিনি বর্তমানে সংস্থার নির্বাহী পরিচালক।

এই আন্দোলন মিজরাহি নারীবাদ নীতির উপর ভিত্তি করে প্রতিষ্ঠিত হয়েছিল এবং ধারণা করা হয় যে ইসরায়েলের বেশিরভাগ নারীবাদী সংগঠন আশকেনাজি নারীদের দ্বারা পরিচালিত, যারা মূলত মধ্য ও উচ্চবিত্ত, শিক্ষিত এবং দেশের কেন্দ্রীয় অঞ্চলে বসবাসকারী। এই সংগঠনগুলোর কাজ মূলত তাদের নিজস্ব স্বার্থ সংশ্লিষ্ট বিষয়গুলোর দিকে মনোযোগী ছিল।

আন্দোলনটি ২০০৩ সালে ভিকি নাফো এবং একক মায়েদের আন্দোলনে অংশগ্রহণ করে, যা শিশুভাতা কাটা বন্ধের জন্য পরিচালিত হয়েছিল।

## আহোতি হাউস
এই আন্দোলনের সদর দফতর তেল আবিবের নেভে শানান পাড়ায় অবস্থিত, যা একটি সাংস্কৃতিক ও কমিউনিটি কেন্দ্র হিসেবে কাজ করে। এটি তথ্যকেন্দ্র, পরামর্শ সেবা, শিল্প প্রদর্শনী, বক্তৃতা, কর্মশালা ও বিভিন্ন কোর্স পরিচালনা করে।

## কর্মীরা
অভিনেত্রী এবং পরিচালক রনিত এলকাবেটজ ২০১৬ সালে মৃত্যুর আগ পর্যন্ত আহোতির সভাপতি ছিলেন। শুলা কেশত সংস্থার নির্বাহী পরিচালক হিসেবে দায়িত্ব পালন করছেন।

## তথ্যসূত্র

## বহি:সংযোগ লিঙ্ক

বিষয়শ্রেণী:ইসরায়েলের নারীবাদী সংগঠন
বিষয়শ্রেণী:মিজরাহি নারীবাদ
বিষয়শ্রেণী:২০০০-এ ইসরায়েলে প্রতিষ্ঠিত
মুখোপাধ্যায়

**মুখোপাধ্যায়**, এছাড়াও **মুখার্জি**, **মুখার্জী** বা **মুখুজ্জে** হলো ভারতীয় উপমহাদেশের বঙ্গ অঞ্চল থেকে উদ্ভূত একটি বাঙালি হিন্দু কুলীন ব্রাহ্মণ উপাধি।
## উৎপত্তি
সমস্ত মুখোপাধ্যায় ভরদ্বাজ গোত্র বা ঋষি ভরদ্বাজের বংশের অন্তর্গত। মুখার্জিরা কুলীন ব্রাহ্মণ শ্রেণীর অন্তর্গত এবং এদেরকে বাংলা ব্রাহ্মণ সম্প্রদায়ের রাঢ়ী ব্রাহ্মণ গোষ্ঠীরও অংশ হিসেবে শ্রেণীবদ্ধ করা হয়। দক্ষিণ বাংলার অধিকাংশ ব্রাহ্মণের উৎস প্রাচীন কনৌজ (কন্যকুব্জ) শহর থেকে উত্তর ভারতের গাঙ্গেয় সমভূমি পর্যন্ত খুঁজে পাওয়া যায়। এটি ধারণা করা হয় যে ১১শ শতাব্দীতে বাংলার শাসক আদিশূর, কন্যকুব্জ থেকে পাঁচজন ব্রাহ্মণকে এই অঞ্চলে আমন্ত্রণ জানিয়েছিলেন, যারা তাদের উচ্চ মর্যাদার জন্য পরিচিত ছিলেন। এই বৈদিক ব্রাহ্মণদের নয়টি গুণ (পছন্দনীয় বৈশিষ্ট্য) থাকার কথা বলা হয়, যার মধ্যে সমান মর্যাদার বিবাহের উপর জোর দেওয়াও অন্তর্ভুক্ত ছিল। যদিও বাংলায় ব্রাহ্মণ অভিবাসনের প্রথম যাত্রা মৌর্য যুগে শুরু হয়েছিল এবং চন্দ্রগুপ্ত মৌর্যের গুরু হিসেবে বিবেচিত জৈন আচার্য ভদ্রবাহু পুণ্ড্রবর্ধনের ব্রাহ্মণ পরিবারে জন্মগ্রহণ করেছিলেন বলে জানা যায়, তবুও ভারতের অন্যান্য অঞ্চল থেকে, বিশেষ করে প্রাচীন কান্যকুব্জ অঞ্চল থেকে, বাংলায় ব্রাহ্মণদের মাঝারি থেকে বৃহৎ পরিসরে অভিবাসন বৌদ্ধ পাল সাম্রাজ্যের শেষ অংশ এবং হিন্দু সেন রাজবংশের প্রাথমিক অংশে ঘটেছিল। এই অঞ্চলটি রাধা বা রাঢ় ভূমি নামে পরিচিত, যার ফলে ব্রাহ্মণদের এই বংশগুলি রাঢ়ী বা রাঢ়ী ব্রাহ্মণ হিসেবে শ্রেণীবদ্ধ হয়েছে।

১৯৭০-এর দশক থেকে ১৯৯০-এর দশক পর্যন্ত কয়েক দশক ধরে, পশ্চিমবঙ্গ উচ্চ মাধ্যমিক শিক্ষা বোর্ড সমস্ত বানানের রূপ (মুখার্জি, মুখোপাধ্যায়, মুখার্জী, মুকুন্দ ইত্যাদি) বাধ্যতামূলকভাবে মুখোপাধ্যায়ে পরিবর্তন করেছিল (যেমন বন্দ্যোপাধ্যায়, গাঙ্গুলি ইত্যাদির ক্ষেত্রেও করা হয়েছিল)।
## মুখোপাধ্যায় নামের উল্লেখযোগ্য ব্যক্তিবর্গ

### অ
* অবনী মুখোপাধ্যায়, ভারতের কমিউনিস্ট পার্টির সহ-প্রতিষ্ঠাতা
* অভিজিৎ মুখোপাধ্যায় (জন্ম ১৯৬০), রাজনীতিবিদ
* অজয় মুখোপাধ্যায়, ভারতের পশ্চিমবঙ্গের চতুর্থ মুখ্যমন্ত্রী
* অরুন্ধতী মুখোপাধ্যায়, অভিনেত্রী
* অয়ন মুখোপাধ্যায়, চলচ্চিত্র পরিচালক 
### আ
* আরতি মুখোপাধ্যায়, সংগীতশিল্পী
* আশুতোষ মুখোপাধ্যায়, লেখক
* আশুতোষ মুখোপাধ্যায় (১৮৬৪–১৯২৪) শিক্ষাবিদ, কলকাতা বিশ্ববিদ্যালয়ের উপাচার্য (১৯০৬–১৯২৪), এবং সাধারণত 'বেঙ্গল টাইগার' নামে পরিচিত।
### ক
*কাজল মুখার্জি, বলিউড অভিনেত্রী 
*কল্যাণ মুখার্জি, রাজনীতিবিদ 
*কল্যাণ মুখোপাধ্যায়, শাস্ত্রীয় সংগীতশিল্পী
*কমলেশ্বর মুখোপাধ্যায়, চলচ্চিত্র পরিচালক, অভিনেতা
*কমলিনী মুখার্জি, অভিনেত্রী
*কেষ্ট মুখার্জী, কৌতুক অভিনেতা
### চ
চন্দ্রাণী মুখোপাধ্যায়, সংগীতশিল্পী
### জ
* জয়দীপ মুখোপাধ্যায়,চলচ্চিত্র পরিচালক
* জয়দীপ মুখোপাধ্যায়, প্রাক্তন ভারতীয় টেনিস খেলোয়াড়
* জয়দীপ মুখোপাধ্যায়, প্রাক্তন ভারতীয় ক্রিকেটার
* জীবন মুখোপাধ্যায়, রাজনীতিবিদ
* জয় মুখার্জী, চলচ্চিত্র পরিচালক, অভিনেতা 
### ত
*তানিশা মুখার্জী, অভিনেত্রী
*তনুজা মুখোপাধ্যায়, মারাঠি অভিনেত্রী 
*তথাগত মুখোপাধ্যায়, চলচ্চিত্র নির্মাতা
* ত্রৈলোক্যনাথ মুখোপাধ্যায়, বাঙালি সাহিত্যিক
### দ
* দ্বিজেন মুখোপাধ্যায়, রবীন্দ্র সংগীত শিল্পী (১৯২৭-২০১৮)
### ধ
* ধন গোপাল মুখোপাধ্যায়, বুদ্ধিজীবী,লেখক (১৮৯০-১৯৩৬)
* স 
সোমনাথ মুখোপাধ্যায় - সাংবাদিক তথা চিত্রশিল্পী (১৯৭৮ - বর্তমান

## তথ্যসূত্র

বিষয়শ্রেণী:বাঙালি হিন্দু উপাধি
বিষয়শ্রেণী:বাঙালি ব্রাহ্মণদের পদবী
বিষয়শ্রেণী:হিন্দু উপাধি
বিষয়শ্রেণী:ভারতীয় পদবি
বিষয়শ্রেণী:পশ্চিমবঙ্গের সামাজিক গোষ্ঠী
বিষয়শ্রেণী:ব্রাহ্মণ সম্প্রদায়
অ্যাপল ১

**অ্যাপল কম্পিউটার ১** (**অ্যাপল-১** ), যা পরবর্তীতে মূলত **অ্যাপল ১** নামে পরিচিত, হল একটি ৮-বিট মাদারবোর্ড সর্বস্ব ব্যক্তিগত কম্পিউটার যা স্টিভ ওজনিয়াক  দ্বারা নকশা করা এবং অ্যাপল কম্পিউটার কোম্পানি (বর্তমানে অ্যাপল ইনকর্পোরেটেড) দ্বারা ১৯৭৬ সালে প্রকাশিত হয়েছে। কোম্পানিটি প্রাথমিকভাবে অ্যাপল ১ বিক্রি করার জন্য গঠিত হয়েছিলএর প্রথম পণ্যএবং পরবর্তীতে বিশ্বের বৃহত্তম প্রযুক্তি কোম্পানিতে পরিণত হয়।  একটি কোম্পানি শুরু করে কম্পিউটার বিক্রি করার ধারণাটি ওজনিয়াকের বন্ধু এবং অ্যাপলের সহ-প্রতিষ্ঠাতা স্টিভ জবসের কাছ থেকে এসেছিল।  অ্যাপল ১-এর একটি পার্থক্য ছিল যে এর সার্কিট বোর্ডে ভিডিও ডিসপ্লে টার্মিনাল সার্কিট্রি অন্তর্ভুক্ত ছিল, যা একে একটি কম দামের কম্পোজিট ভিডিও মনিটর বা টেলিভিশনের সাথে সংযোগ করার অনুমতি দেয়, যেখানে অন্যরা এটি এড়িয়ে যায় এবং আরও ব্যয়বহুল মনিটর ব্যবহার করে কারণ ব্যবসায় প্রতি ডিসপ্লে লাইনে আরও অক্ষর ব্যবহার করা হত। এটি এবং সোল-২০ ছিল প্রথম কিছু হোম কম্পিউটার যাদের এই ক্ষমতা ছিল।

অ্যাপল ১-এর উন্নয়নের জন্য অর্থায়নে, ওজনিয়াক এবং জবস তাদের কিছু সম্পত্তি কয়েকশ ডলারে বিক্রি করেছিলেন।  ওজনিয়াক ১৯৭৬ সালের জুলাই মাসে ক্যালিফোর্নিয়ার পালো আল্টোর হোমব্রু কম্পিউটার ক্লাবে প্রথম প্রোটোটাইপটি প্রদর্শন করেন, যা একটি প্রাথমিক কম্পিউটার খুচরা বিক্রেতা বাইট শপকে মুগ্ধ করে।  ৫০টি কম্পিউটারের অর্ডার পাওয়ার পর, জবস যন্ত্রাংশ ধারে ক্রয় করতে সক্ষম হন এবং দশ দিন পর প্রথম অ্যাপল পণ্য সরবরাহ করতে সক্ষম হন। 

## ইতিহাস

## মন্তব্য

## তথ্যসূত্র

### উদ্ধৃতি

### সূত্র

* 
** 

* 

* 

* 
* 

## বহিঃসংযোগ

* অ্যাপল আই ওনার্স ক্লাব
* অ্যাপল আই অপারেশনাল ম্যানুয়াল (  )
* অ্যাপল আই অপারেশনাল ম্যানুয়ালটি পুনরায় তৈরি করার জন্য জার্মান প্রবন্ধ তৈরি
* www.sbprojects.com-এ অ্যাপল আই প্রজেক্ট 
* অ্যাপল ১ কম্পিউটার রেজিস্ট্রি
* অ্যাপল ১ | ক্যামেরন'স ক্লোসেট - বেশিরভাগ এমুলেটরের তুলনায়, বাস্তব হার্ডওয়্যারে অ্যাপল ১ এর চরিত্র সেট প্রদর্শন অন্তর্ভুক্ত করে।

বিষয়শ্রেণী:১৯৭৬-এ কম্পিউটার-সম্পর্কিত প্রবর্তন
বিষয়শ্রেণী:১৯৭৭-এ বন্ধ পণ্য ও সেবা
বিষয়শ্রেণী:স্টিভ জবস
বিষয়শ্রেণী:বন্ধ হওয়া অ্যাপল ইনকর্পোরেটেডের পণ্য
বিষয়শ্রেণী:আদি মাইক্রোকম্পিউটার
বিষয়শ্রেণী:এইচঅডিও মাইক্রোবিন্যাসসহ নিবন্ধ
বিষয়শ্রেণী:অ্যাপল কম্পিউটার
বিষয়শ্রেণী:অ্যাপল ২ পরিবার
নকিয়া ৬১৩০

ডান|থাম্ব| নকিয়া ৬১৩০
**নোকিয়া ৬১৩০** হল ১৯৯৮ সালে নোকিয়া কর্তৃক প্রকাশিত একটি মোবাইল ফোন। 

## তথ্যসূত্র

বিষয়শ্রেণী:ইনফ্রারেড ট্রান্সমিটার সহ মোবাইল ফোন
বিষয়শ্রেণী:নকিয়া মোবাইল ফোন
বিষয়শ্রেণী:১৯৯৮-এ প্রবর্তিত মোবাইল ফোন
কুষ্টিয়া কেন্দ্রীয় পৌর গোরস্থান

**কুষ্টিয়া কেন্দ্রীয় পৌর গোরস্থান** দক্ষিণবঙ্গের কুষ্টিয়াতে অবস্থিত একটি মুসলিম কবরস্থান। কবরস্থানটি ব্রিটিশ শাসন আমলে ১৯৩৫ সালে স্থাপন করা হয়।

## ইতিহাস

১৯৩৫ সালে কবরস্থানটি কুষ্টিয়া শহরে প্রতিষ্ঠিত হয়। কবরস্থানের জায়গাটি পূর্বে 'ডাকাতের ভিটা' নামে পরিচিত ছিল। প্রতিষ্ঠাতাদের মধ্যে কেরামত আলী মস্তান নামক এক ব্যক্তি অন্যতম ছিলেন। তিনি একজন ধর্মভীরু ব্যক্তি ছিলেন। একজন অবাঙালি কবরস্থানের প্রথম গোরখোদক ছিলেন। ১৯৫১ সালে কেরামত আলী ও আনোয়ার হোসেন নামের এক ব্যক্তি গোরস্থানের পাশে একটি মসজিদ নির্মাণ করেন। যা বর্তমানে 'কুষ্টিয়া কেন্দ্রীয় পৌর গোরস্থান জামে মসজিদ' নামে পরিচিত। জানাজা আদায়ের জন্য কবরস্থানের পশ্চিম পাশে 'পৌর জানাজার স্থান' রয়েছে। গোরস্থানটি বর্তমানে কুষ্টিয়া পৌরসভার অধীনে পরিচালিত হচ্ছে। ১৯৭১ সালের আগস্ট মাসে কুষ্টিয়া শহরে বড় ধরনের বন্যা হয় ফলে গোরস্থানটি বন্ধ করা হয়েছিল।

গোরস্থানের ভিতরে বাংলাদেশের বীর মুক্তিযোদ্ধাদের জন্য একটি সমাধিস্থল রয়েছে। ২০১৮ সালে সমাধিস্থলের উন্নয়ন ও সৌন্দর্য বৃদ্ধির জন্য কাজ করা হয়।

## উল্লেখযোগ্য সমাধি

* আনোয়ারুল করীম - বাংলাদেশী লোকবিজ্ঞানী ও বাউল গবেষক
* আবু জাফর - বাংলাদেশী সংগীতশিল্পী
* খন্দকার রশিদুজ্জামান দুদু - কুষ্টিয়া ৩ আসনের সাবেক সংসদ সদস্য
* ফরিদা পারভীন - বাংলাদেশী জনপ্রিয় সঙ্গীতশিল্পী, ২০২৫ সালের ১৪ সেপ্টেম্বর পিতামাতার সমাধিস্থলে সমাধিস্থ করা হয়
* মিজু আহমেদ - বাংলাদেশী চলচ্চিত্র অভিনেতা
* শেখ রওশন আলী - বিপ্লবী ও বাংলাদেশের স্বাধীনতা যুদ্ধের সংগঠক
* আব্দুল ওয়াহেদ - বাংলাদেশী রাজনীতিবিদ

## চিত্রশালা


A gate inside Kushtia Central Cemetery.jpg|প্রায়ত বীর মুক্তিযোদ্ধাদের জীবন তথ্য সংগ্রহশালা
কুষ্টিয়া কেন্দ্রীয় গোরস্থানে ১৯৬৪ সালের সমাধি.jpg|১৯৬৪ সালের সমাধি
কেন্দ্রীয় গোরস্থান জামে মসজিদ, কুষ্টিয়া.jpg|কেন্দ্রীয় গোরস্থান জামে মসজিদ
Kushtia Central Cemetery (5).jpg|স্বাধীনতা তুমি চত্বর
খন্দকার রশিদুজ্জামানের সমাধি.jpg|খন্দকার রশিদুজ্জামানের সমাধি
কুষ্টিয়া কেন্দ্রীয় গোরস্থানের দক্ষিণ পাশের সড়ক.jpg|দক্ষিণ পাশের রাস্তা
কুষ্টিয়া কেন্দ্রীয় পৌর গোরস্থান (৩).jpg


## আরও দেখুন

* কুষ্টিয়া কেন্দ্রীয় জামে মসজিদ
* কুষ্টিয়া কেন্দ্রীয় ঈদগাহ
* শহীদ বুদ্ধিজীবী কবরস্থান

## তথ্যসূত্র

## বহিঃসংযোগ

* 

বিষয়শ্রেণী:বাংলাদেশের কবরস্থান
বিষয়শ্রেণী:১৯৩৫-এ ব্রিটিশ ভারতে প্রতিষ্ঠিত
বিষয়শ্রেণী:কুষ্টিয়ার ধর্মীয় ভবন ও স্থাপনা
মাইক্রোসফট লুমিয়া ৫৫০

**মাইক্রোসফট লুমিয়া ৫৫০** হল একটি বাজেট স্মার্টফোন যা মাইক্রোসফট মোবাইল তাদের লুমিয়া পরিবারের উইন্ডোজ ভিত্তিক মোবাইল কম্পিউটিং পণ্যের অংশ হিসেবে তৈরি করা। ৬ অক্টোবর ২০১৫ তারিখে নিউ ইয়র্ক সিটিতে আয়োজিত একটি সংবাদ সম্মেলনে এটি লুমিয়া ৯৫০ এবং লুমিয়া ৯৫০ এক্সএল এর সাথে উপস্থাপন করা হয়েছিল। 

লুমিয়া ৫৫০ ২০১৫ সালের ডিসেম্বরে উইন্ডোজ ১০ মোবাইল সংস্করণ ১৫১১ সহ মুক্তি পায়। উইন্ডোজ ১০ মোবাইল সংস্করণ ১৬০৭, বার্ষিক আপডেট ২০১৬ সালের আগস্ট মাসে প্রকাশিত হয়েছিল। উইন্ডোজ ১০ মোবাইল সংস্করণ ১৭০৯, ফল ক্রিয়েটর্স আপডেট, ছিল চূড়ান্ত সফটওয়্যার আপডেট।

## সবিস্তার বিবরণী

## তথ্যসূত্র

## বহিঃসংযোগ

* 

বিষয়শ্রেণী:২০১৫-এ প্রবর্তিত মোবাইল ফোন
বিষয়শ্রেণী:ব্যবহারকারী দ্বারা পরিবর্তনযোগ্য ব্যাটারি সহ মোবাইল ফোন
বিষয়শ্রেণী:মাইক্রোসফট হার্ডওয়্যার
বিষয়শ্রেণী:মাইক্রোসফট লুমিয়া
বিষয়শ্রেণী:বন্ধ হওয়া স্মার্টফোন
বিষয়শ্রেণী:উইন্ডোজ ১০ মোবাইল ডিভাইস
বিষয়শ্রেণী:ওয়েব আর্কাইভ টেমপ্লেটে ওয়েব্যাক সংযোগ
শহীদের বিধবা সমিতি, নতুন দিল্লি

**শহীদের বিধবা সমিতি, নতুন দিল্লি (ডব্লিউডব্লিউএ)** হল নতুন দিল্লিতে অবস্থিত একটি নিবন্ধিত বেসরকারী বেসামরিক সংস্থা। যুদ্ধে যাঁরা স্বামী হারিয়েছেন এমন মহিলাদের সহায়তার জন্য এরা কাজ করে। এই সমিতি ১৯৬৫ সালের ভারত-পাকিস্তান যুদ্ধ, ১৯৭১ সালের ভারত-পাকিস্তান যুদ্ধ, ১৯৯৯ সালের কার্গিল যুদ্ধের বিধবা স্ত্রীদের পাশাপাশি ২০১৯ সালে পুলওয়ামা হামলায় নিহত সিআরপিএফ সদস্যদের বিধবা স্ত্রীদের কাছে পৌঁছেছে এবং তাঁদের সহায়তা করেছে।

## বিবরণ
১৯৬৫ সালের ভারত-পাকিস্তান যুদ্ধের বেদনায় ক্ষতিগ্রস্ত নারীদের দ্বারা ডব্লিউডব্লিউএ গঠিত হয়েছিল, ১৯৭১ সালের ভারত-পাকিস্তান যুদ্ধে স্বামী হারানো স্ত্রীদের সহায়তা প্রদানের জন্য; এই যুদ্ধ ১৯৭২ সালে ভি. মোহিনী গিরির সভাপতিত্বে শহীদের বিধবা সমিতি গঠনের প্রেরণা জোগায়। গোষ্ঠীর সামনে উদ্ঘাটিত হয় যে স্বামী হারানোর পর বিধবাদের প্রধান উদ্বেগ হল "আশ্রয়, চাকরি এবং মর্যাদা"। বিধবারা তাঁদের সন্তানদের ভরণপোষণের জন্যও লড়াই করেন। এই তথ্যের ভিত্তিতে, গোষ্ঠীটি প্রধানমন্ত্রী ইন্দিরা গান্ধীর সাথে যোগাযোগ করে, তিনি বিধবাদের ক্ষমতায়নের জন্য তাঁর সমর্থনের প্রতিশ্রুতি দেন এবং ডব্লিউডব্লিউএ-এর ব্যবহারের জন্য অরুণা আসফ আলী মার্গে *শহীদ ভবন* নির্মাণের প্রতিশ্রুতি দেন। কার্গিল যুদ্ধের পর, প্রায় কোনও সম্পদ ছাড়াই, ডব্লিউডব্লিউএ দিল্লিতে হাসপাতালে ভর্তি সৈন্যদের পরিবারের জন্য আবাসন এবং পরিবহন সুবিধা প্রদানের প্রস্তাব দেয়। উইং কমান্ডার এন কে পন্ত (অবসরপ্রাপ্ত) ব্যাখ্যা করেন যে "নিহত এবং আহত সৈন্যদের বেশিরভাগই ২৩ থেকে ২৫ বছর বয়সী, এবং তাঁদের বেশিরভাগই তরুণী বিধবা এবং শিশু রেখে গেছেন"। বিজয় দিবসে সংগঠনগুলি ১৯৭১ সালের ভারত-পাকিস্তান যুদ্ধের সমাপ্তি ইত্যাদির স্মরণে অনুষ্ঠানের আয়োজন করে।

## মিশন
নিম্নলিখিত মিশনটি এই সংস্থার অনুশাসনে পরিণত হয়েছে:
 

## আরও দেখুন

* গ্রেট ব্রিটেনের শহীদ বিধবা সমিতি
* আর্মি ওয়াইভস ওয়েলফেয়ার অ্যাসোসিয়েশন, ইণ্ডিয়া

## তথ্যসূত্র

বিষয়শ্রেণী:দিল্লিতে নারী
বিষয়শ্রেণী:১৯৭২-এ প্রতিষ্ঠিত সংগঠন
বিষয়শ্রেণী:১৯৭২-এ দিল্লিতে প্রতিষ্ঠিত
বিষয়শ্রেণী:ভারতে বিধবাত্ব
বিষয়শ্রেণী:ভারত ভিত্তিক সংগঠন
বিষয়শ্রেণী:ভারতীয় সেনাবাহিনী
এ জে এস লক্ষ্মী শ্রী

**এজেএস লক্ষ্মী শ্রী** (জন্ম: ১৯ আগষ্ট ১৯৯৬)  একজন বেঙ্গালুরু- ভিত্তিক ভারতীয় দৃশ্যকলা শিল্পী। শিশু প্রতিভা, লক্ষ্মী দুই বছর বয়সে ছবি আঁকা শুরু করেছিলেন। মাত্র পাঁচ বছর বয়সী লক্ষ্মীর প্রায় ১০০টি চিত্রকর্ম ২০০১ সালের বেঙ্গালুরু শিল্প উৎসবে প্রদর্শিত হয়েছিল। ২০০৭ সালে ভারতের তৎকালীন প্রধানমন্ত্রী ডঃ মনমোহন সিং লক্ষ্মীকে অভিনন্দন জানান।

## জীবনের প্রথমার্ধ
শ্রী জয়প্রকাশ এজিকে এবং মিসেস এ. সুমা প্রকাশের ঘরে জন্মগ্রহণকারী লক্ষ্মী প্রাথমিক জীবনেই স্বীকৃতি পেয়েছিলেন। তার বাবা-মায়ের সহায়তায়, তিনি খুব অল্প বয়সেই কন্নড় ভবন, ভেঙ্কটাপ্পা আর্ট গ্যালারি, রবীন্দ্র কলাক্ষেত্র এবং গান্ধী ভবনে তার কাজ প্রদর্শন করেছিলেন। তিনি স্থানীয়, আঞ্চলিক, জাতীয় এবং আন্তর্জাতিক পর্যায়ে ৩৪০টিরও বেশি পদক, ট্রফি এবং প্রশংসাপত্র পেয়েছেন। 

## পুরস্কার এবং স্বীকৃতি

* জাতীয় বাল ভবন দিল্লি ২০১২, বিজ্ঞান ভবন, নতুন দিল্লি কর্তৃক জাতীয় স্তরের "বালশ্রী" পুরস্কার। ২৯ জানুয়ারী ২০১৫। মানব সম্পদ উন্নয়ন মন্ত্রী শ্রীমতি স্মৃতি জুবিন ইরানি
* ১২ বছর বয়সে পেইন্ট ফর দ্য প্ল্যানেট প্রতিযোগিতার বিজয়ী। তার চিত্রকর্মটি জাতিসংঘ সদর দপ্তরে একটি প্রদর্শনীতে প্রদর্শিত হয়েছিল
* শিশু ও তরুণদের জন্য শিল্প কেন্দ্র, হাইভিঙ্কা, ফিনল্যান্ড - আন্তর্জাতিক শিল্প প্রদর্শনী, ডিপ্লোমা পুরস্কারের জন্য নির্বাচিত - ২০১৪
* ৮ বছর বয়সে ইউএনইপি দ্বারা সমর্থিত একটি আন্তর্জাতিক শিশু চিত্রাঙ্কন প্রতিযোগিতায় তৃতীয় পুরস্কার
* বি দ্য ইন্সপিরেশন পেইন্টিং প্রতিযোগিতায় আঞ্চলিক বিজয়ী
* শিল্পকলায় ইনফোসিস কর্তৃক তরুণ অর্জনকারী পুরস্কার
* ডিএইচ পিভি চিত্রাঙ্কন প্রতিযোগিতায় তৃতীয় পুরস্কার
* ২০০৫ সালে এফএআই সুইজারল্যান্ডের তরুণ শিল্পী বিজয়ী
* স্যাম নোবেল ওকলাহোমা মিউজিয়াম অফ ন্যাচারাল হিস্ট্রি কর্তৃক পরিচালিত ডাইনো আর্ট প্রতিযোগিতায় বিজয়ী
* '১০০টি পাবলিক স্পেস রূপান্তরের একটি যৌথ চ্যালেঞ্জ'-এর জন্য ওয়েস্টমিনস্টারের আন্তর্জাতিক ডিজাইন চ্যালেঞ্জ ২০১৫-২০১৬-এ প্রথম রানার আপ
* ইউনেস্কো এবং গোলেনিওস্কি ডোম কালতুরি, পোল্যান্ড আয়োজিত আন্তর্জাতিক চিত্রাঙ্কন প্রতিযোগিতায় গোলেনিও কালচার হাউসের পরিচালক পুরস্কার

## তথ্যসূত্র

বিষয়শ্রেণী:১৯৯৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বেঙ্গালুরুর শিল্পী
বিষয়শ্রেণী:২১শ শতাব্দীর ভারতীয় নারী শিল্পী
বিষয়শ্রেণী:২১শ শতাব্দীর ভারতীয় চিত্রশিল্পী
বিষয়শ্রেণী:অপর্যালোচিত অনুবাদসহ পাতা
যাত্রা

**যাত্রা** বলতে বোঝাতে পারে:
* ভ্রমণ
* যাত্রাপালা
* যাত্রা (ভারতীয় দর্শন)